ai4bharat/Pralekha huggingface dataset:
وزارت اطلاعات ونشریات
آیئے، آئی ایف ایف آئی ۔52 میں ’’ایشیا کی روح ‘‘ کا احساس کیجئے
’سول آف ایشیا ‘ فلم زمرے کے تحت چھ فلمیں دنیا کے سب سے بڑے براعظم کی چھوٹی سی دنیا کی جھلک پیش کریں گی
پنجی، 19 نومبر 2021
52واں بین الاقوامی فلم فیسٹیول آئندہ روز، 20 نومبر 2021 کو شروع ہو رہا ہے۔ یہ یقینی طور پر سنیما کے شائقین کے لیے ایک تحفہ ہوگا اور یہ دنیا کے سب سے بڑے براعظم کی نسلی گوناگونیت کی جھلک پردے پر پیش کرے گا۔ مختلف ایشیائی ممالک سے منتخب کی گئیں چھ فلیں آئی ایف ایف آئی 52 کے ’سول آف ایشیا ‘ کے زمرے کے تحت دکھائی جائیں گی۔
اس خصوصی زمرے میں جگہ حاصل کرنے والی فلمیں ہیں، ’’احدس نی‘‘، ’’کوسٹا براوا، لبنان‘‘، ’’اونوڈا: 10000 نائٹس ان دی جنگل‘‘، ’’وہیل آف فارچیون اینڈ فینٹسی‘‘، ’’ویدر دی ویدر اِز فائن‘‘ اور ’’یونی‘‘۔
ان میں سے دو فلمیں جاپانی زبان میں اور ایک۔ ایک فلم بالترتیب ہبرو، عربی، وارے اور انڈونیشیائی زبان میں ہیں۔
’احدس نی‘
نیدو لیپڈ کے زیر ہدایت ہبرو فلم ’احدس نی‘ ایک اسرائیلی فلم ساز اور ریگستان کے سدور سرے پر دور دراز کے اپنے گاؤں میں اپنی ایک فلم پیش کرنے کی اس کی جدوجہد کی کہانی ہے۔
کوسٹا براوا، لبنان
کوسٹابراوا، لبنان فلم آزاد خیال بدری کنبے کی کہانی ہے، جسے اپنے وجود کے خطرے میں دیکھ حالات کی گرفت سے نکلنا پڑتا ہے۔ مونی اکل کی عربی فلم کوسٹا براوا، لبنان کا خلاصہ یہی ہے۔
اونوڈا: 10000 نائٹس ان دی جنگل
سال 1944 ختم ہونے کو ہے اور جاپان جنگ ہار رہا ہے۔ لیکن کیا وہ واقعی شکست تسلیم کرنے کو تیار ہیں؟ آرتھر ہراری کے زیر ہدایت جاپانی فلم اونوڈا: 10000 نائٹس ان دی جنگل ایک بہادر سپاہی ہیرو اونوڈا کی بہادری کو دکھاتی ہے۔پراسرار میجر تانی گچی کے حکم پر، اونوڈا شکست کے جبڑے سے فتح حاصل کرنے کی بہادرانہ کوشش کرتا ہے؛ وہ ایک خفیہ لڑائی شروع کرنے کے لیے فلپائن کے جنگلوں میں 10000 دن اور گزارتا ہے۔
وہیل آف فارچیون اینڈ فینٹسی
عشق میں مبتلا خواتین ہیں جن کی زندگی اتفاقیہ واقعات سے بھری ہوئی ہے اور اس کی وجہ ان کے پیچیدہ تعلقات کو مزید مشکلات سے دوچار ہونا پڑتا ہے ۔قسمت اور تصور کے سمندر میں غوطے لگانے کے لیے جاپانی ہدایت کار ریوسکے ہماگوچی کی فلم وہیل آف فارچیون اینڈ فینٹسی دیکھئے۔
ویدر دی ویدر اِز فائن
طوفان سے تباہ لیکن زندہ رہنے کے لیے پر عزم۔ یہ فلم فلپائن کے ساحلی شہر ٹیکلوبن میں ایک لڑکے اور اس کی ماں کی ، اپنی زندگی کو بچانے کی کہانی ہے۔ نومبر 2013 میں سمندری طوفان ہیان کے اثر سے، جس شہر میں وہ رہتے ہیں، وہ کافی حد تک ملبے میں تبدیل ہو گیا ہے۔ وارے زبان کی اس فلم کے ہدایت کار ہیں کارلو فرانسسکو مناٹاڈ۔ وارے ایک آسٹرونیشیا زبان ہے اور فلپائن کی پانچویں سب سے زیادہ بولی جانے والی علاقائی زبان ہے۔
یونی
کامیلا اینڈنی کی انڈونیشیائی فلم یونی ایک اسمارٹ اور ایک آرزومند لڑکی کی کہانی پیش کرتی ہے۔ یونی یونیورسٹی میں پڑھنے اور زندگی میں کچھ بڑا کرنے کا خواب دیکھتی ہے۔ حالانکہ اسے سماجی دباؤ سے نمٹنے اور اپنے اور اپنے خوابوں کے درمیان آرہیں خرافات کو دور کرنے کے لیے نہ ختم ہونے والی جدوجہد کا سامنا کرنا پڑتا ہے۔
ایک ساتھ، یہ چھ فلمیں آئی ایف ایف آئی۔52 فیسٹیول میں آنےوالے وفود کو ایشیا کی روح کی چھوٹی سی دنیا کو دکھانا چاہتی ہیں ، جو براعظم کی اجتماعی اخلاقیات کی ایک خصوصی جھلک پیش کرتی ہیں۔
حکومت ہند کے سائنٹفک امور کے مشیر خاص کا دفتر
پرنسپل سائنٹفک ایڈوائزر کے دفتر نے مسلح فوجوں کے طبی کالج کے اشتراک سے مثبت ذہنی صحت سازی کے لیے آسان رہنما خطوط جاری کیے
9 آسان مرحلوں میں مثبت صحت سازی:ایک صحت مند زندگی کے لیے موثر عادتیں
نئی دہلی، 11/اگست 2020، حکومت ہند کے پرنسپل سائنسی مشیر کے دفتر نے مسلح فوجوں کے طبی کالج کے اشتراک سے ‘9 آسان مرحلوں میں مثبت صحت سازی: ایک صحت مند زندگی کے لیے موثر عادتیں’ جو ایک آسان وژئل گائڈ ہے، جسے لوگوں کے آسانی سے یہ سمجھنے کے لیے تیار کیا گیا ہے کہ طرز حیات کا انتخاب اور مثبت ذہنی صحت کے درمیان ایک تعلق ہے۔ یہ گائڈ ہندی اور انگریزی میں جاری کئی گئی ہے۔  یہ گائڈ خاص طور پر شہری عوام کے لیے تیار کی گئی ہے۔
ذہنی صحت کا اثر رویہ ، جذبات، سماجی اور جسمانی کارکردگی پر پڑتا ہے۔افرادذہنی طور پر صحت مند رہیں اور مجموعی طور پر خوش حال رہیں۔ اس کے لیے ان کو درکار مزاحمت پیدا کرنے کی غرض سے مرعی اقدامات کرسکیں۔ اس گائڈ سے لوگوں کو حوصلہ ملتا ہے کہ وہ ذہنی بدصحتی کی علامتوں کو کبھی نظر انداز نہ کریں اور جب کبھی ضرورت ہو، تو اس کے لیے وہ مدد حاصل کریں۔
سماجی اور ثقافتی کلنک اس بات کی وجوہات میں سے ایک ہے کہ ذہنی بدصحتی کا شکار بہت سے لوگ اپنی اس پریشانی کا اعتراف نہیں کرتے اور نہ ہی وہ ضرورت کے تحت مدد لیتے ہیں۔ گائڈ میں یہ بات اجاگر کی گئی ہے کہ یہ بات معمولی ہے کہ ذہنی صحت کو درپیش پریشانیاں اکثر لوگوں کو ہوتی ہیں۔ کلنک ، جہالت اور تعصب کی وجہ سے ہوتا ہے اور اس کا نتیجہ ذہنی بدصحتی کا شکار لوگوں کے خلاف تفریق برتے جانے کی شکل میں نکلتا ہے۔
اس گائڈ کا مقصد افراد کو یہ بتانا اوران کے اندر یہ جذبہ پیدا کرنا ہے کہ وہ یہ آسان اقدامات کریں، جنہیں سائنسی طور پر حمایت حاصل ہے اور یہ اقدامات ذہنی خوش حالی کی طرف لے جاتے ہیں۔

۔۔۔۔۔۔۔۔۔۔۔
U-4764
م ن۔ ا س۔ ت ع۔
(Visitor Counter : 143
ارضیاتی سائنس کی وزارت
سمندریان پروجیکٹ
نئی دہلی:16 دسمبر،2021۔حکومت ہند کی طرف سے شروع کیے گئے گہرے سمندر مشن کے تحت، گہرے سمندر کی تلاش کے لیے ایک انسان بردار سائنسی آبدوز تیار کرنے کی تجویز دی گئی ہے۔ اس منصوبے کا نام سمدریان رکھا گیا ہے۔ نیشنل انسٹی ٹیوٹ آف اوشین ٹیکنالوجی ، جو کہ ارضیاتی سائنسز کی وزارت کے تحت ایک خود مختار ادارہ ہے، نے 500 میٹر پانی کی گہرائی کی درجہ بندی کے لیے ایک انسانی آبدوز نظام کے لیے ‘پرسنل اسفیئر’ تیار کیا اور اس کا تجربہ کیا۔
500 میٹر پانی کی گہرائی تک عملے کے ماڈیول کے طور پر استعمال ہونے والے 2.1 میٹر قطر کے عملے کے دائرے کو ہلکے اسٹیل کا استعمال کرتے ہوئے تیار کیا گیا ہے اور اکتوبر 2021 کے دوران تحقیقی ویسل ساگر ندھی کا استعمال کرتے ہوئے خلیج بنگال میں 600 میٹر پانی کی گہرائی تک جانچ کی گئی ہے۔
6000 میٹر پانی کی گہرائی کی درجہ بندی کے لیے انسانی آبدوز کے نظام کے لیے ایک ٹائٹینیم الائے پرسنل اسفیئر، وکرم سارابھائی اسپیس سنٹر، اسرو، ترواننت پورم کے تعاون سے تیار کیا جا رہا ہے۔
یہ اطلاع ارضیاتی سائنسز اور سائنس و ٹیکنالوجی کے وزیر مملکت  ڈاکٹر جتیندر سنگھ نے آج راجیہ سبھا میں ایک سوال کے تحریری جواب میں فراہم کی۔
-----------------------
ش ح۔م ع۔ ع ن
U NO: 14384
(Visitor Counter : 106
صحت اور خاندانی بہبود کی وزارت
ڈاکٹر ہرش وردھن نے ڈاکٹروں کے خلاف تشدد کے واقعات سے متعلق رپورٹوں کی مذمت کی ہے۔ ڈاکٹر اور مریضوں کے درمیان ضبط وتحمل بنانے کی اپیل کی
صحت اور خاندانی بہبود کے مرکزی وزیر ڈاکٹر ہرش وردھن نے ڈاکٹروں کے خلاف تشدد کے واقعات سے متعلق حالیہ رپورٹوں پر تشویش کا اظہار کرتے ہوئے اس کی مذمت کی ہے۔ تشدد کی سخت مذمت کرتے ہوئے انہوں نے کہا کہ یہ بے حد ضروری اور اہم ہے کہ ڈاکٹروں کے کام کے لئے محفوظ ماحول فراہم کیا جائے۔ انہوں نے کہا کہ وہ اس معاملے کو وزیر اعلیٰ کے پاس لے جائیں گے تاکہ مستقبل میں اس طرح کے واقعات رونما نہ ہوں۔
ڈاکٹر، سماج کا مربوط حصہ ہےں اور وہ اکثر تناؤ بھرے اور مشکل حالات میں کام کرتے ہیں۔ میں مریضوں اور ان کے عزیزوں ودیکھ بھال کرنے والوں سے اپیل کرتا ہوں کہ وہ ضبط وتحمل قائم رکھیں۔ ڈاکٹر ہرش وردھن نے کہا کہ انہوں نے ڈاکٹروں سے بھی صبر وضبط برقرار رکھنے کی اپیل کی تاکہ عوام کے لئے ضروری خدمات مہیا کرانے میں کوئی خلل نہ پڑے۔
شہری ہوابازی کی وزارت
مدھیہ پردیش، چھتیس گڑھ، اتر پردیش، راجستھان اور مہاراشٹر میں 16 نئے ہوائی اڈے تعمیر کئے جائیں گے
شہری ہوا بازی کے وزیر جناب جیوترادتیہ ایم سندھیا نے پی ایم۔ گتی شکتی وژن کو بہتر طریقے سے عملی جامہ پہنانے کے لئے مرکزی اور ریاستی حکومتوں کے درمیان باہمی تعاون کے ساتھ کام کئے جانے کی اپیل کی
آج پی ایم۔ گتی شکتی سینٹرل زون کانفرنس منعقد کی گئی
شہری ہوا بازی کے مرکزی وزیر جناب جیوترادتیہ ایم سندھیا نے پی ایم۔ گتی شکتی کی کامیابی کے لئے تمام متعلقین، خصوصی طور پر ریاستوں اور مرکز کے زیر انتظام خطوں کے درمیان بہتر تال میل کی ضرورت پر زور دیا۔ آج سینٹرل زون کے لئے پی ایم۔ گتی شکتی کانفرنس  سے خطاب کرتے ہوئے جناب سندھیا نے کہا کہ پی ایم۔ گتی شکتی کی کامیابی سے ملک میں ملٹی ماڈل کنکٹی وٹی کو تحریک ملے گی جس سے پانچ ٹریلین کی معیشت کے وژن کو حقیقت کا جامہ پہنایا جاسکے گا۔ گتی شکتی پہل سے نہ صرف ملک میں زیادہ سرمایہ کاری لانے میں مدد ملے گی بلکہ زیادہ روزگار پیدا کرنے میں بھی مدد ملے گی۔
مرکزی وزیر نے کہا کہ جنوبی ایشیائی ممالک سمیت دنیا کے بہت سے ملکوں نے گزشتہ 70 برسوں میں بنیادی ڈھانچے میں سرمایہ کاری پر توجہ مرکوز کی اور اب وہ تمام ملک ترقی یافتہ ممالک بن گئے ہیں۔ وزیر اعظم کی با صلاحیت قیادت کے تحت پی ایم ۔گتی شکتی بہترین بنیادی ڈھانچے کی طاقت کے ساتھ بھارت کو دنیا کی ایک سپر پاور بنانے کے لئے ایک عظیم پہل ہے۔ گزشتہ حکومتوں میں ترقیاتی اسکیمیں تیار کرنے اور ان کے نفاذ کے بارے میں کوئی عزم نہیں تھا ۔ لیکن اب صورت حال تبدیل ہوچکی ہے۔
وزیر موصوف نے کہا کہ گزشتہ حکومتوں نے 10 سال میں محض ایک ایمس تعمیر کرایا، جبکہ موجودہ حکومت نے گزشتہ 7 برسوں میں 15 ایمس تعمیر کرائے ہیں۔ گزشتہ 70 برسوں میں محض 74 ہوائی اڈے تعمیر کئے گئے تھے، اب گزشتہ سات برسوں میں 46 مزید ہوائی اڈے کام کرنے لگے ہیں اور اب بھارت میں مجموعی طور پر 140 ہوائی اڈے ہیں۔
جناب سندھیا نے زور دیا کہ پی ایم۔ گتی شکتی، جس کی لاگت 100 لاکھ کروڑ روپے ہوگی، بھارت کو ایک عالمی سپر پاور میں تبدیل کرنے کی ایک مہم ہے۔ یہ تاریخی سنگ میل تمام ریاستوں / مرکز کے زیر انتظام خطوں کے تعاون سے حاصل کیا جائے گا۔ اسے ممکن بنانے کے لئے مرکزی حکومت کی 16 وزارتیں پوری طرح تعاون کریں گی۔
مرکزی وزیر نے کہا کہ وسطی بھارت کی پانچوں ریاستوں میں 16 نئے ہوائی اڈے تعمیر کئے جائیں گے۔ ایک ہوائی اڈہ مدھیہ پردیش کے ریوا میں تعمیر کیا جائے گا۔ امبیکا پور، بلاسپور اور جگدل پور، چھتیس گڑھ میں بھی ہوائی اڈے تعمیر کئے جائیں گے۔ اترپردیش میں 9 ہوائی اڈے تعمیر کئے جائیں گے، راجستھان میں ایک اور مہاراشٹر میں دو ہوائی اڈے تعمیر کئے جائیں گے۔ پی ایم گتی شکتی کے تحت ایک لاکھ کلو میٹر قومی شاہراہوں کو چوڑا کیا جائے گا۔
حکومت مدھیہ پردیش کے صنعتی پالیسی اور سرمایہ کاری کے فروغ کے وزیر جناب راج وردھن سنگھ دتی گاؤں، چھتیس گڑھ کی چیف سکریٹری جناب امیتاب جین ، شہری ہوا بازی کی وزارت کئے سکریٹری جناب راجیو بنسل ، اے اے آئی کے چیئرمین جناب سنجیو کمار ، ڈی پی آئی آئی ٹی کے سکریٹری جناب انوراگ جین، حکومت مدھیہ پردیش کے صنعتی پالیسی اور سرمایہ کاری کے فروغ کے محکمے کے پرنسپل سکریٹری جناب سنجیو کمار شکلا بھی اس موقع پر موجود تھے۔
۔۔۔۔۔۔۔۔۔۔۔
ش ح۔ ا گ۔ ن ا۔
U-916
(Visitor Counter : 97
زراعت اور کاشتکاروں کی فلاح و بہبود کی وزارت
زراعت بھارت کی ریڑھ کی ہڈی ہے اور امداد باہمی کی تحریک بھارت کی روح ہے: مرکزی وزیر نریندر سنگھ تومر
کامرس اور زراعت کے درمیان تال میل اضافی قد رکی برآمدات کے کئی گنا مواقع پیدا کرتا ہے: مرکزی وزیر پیوش گوئل
زراعت اور کسانوں کی بہبود کے مرکزی وزیر جناب نریندر سنگھ تومر نے کہا ہے کہ یہ سردار پٹیل کا نظریہ تھا کہ کسانوں کو پورے ملک میں امداد باہمی کے ذریعے مستحکم کیا جائے گا۔ انہوں نے زور دے کر کہا کہ زراعت بھارت کی ریڑھ کی ہڈی ہے تو امداد باہم کی تحریک بھارت کی روح ہے۔ جناب تومر نے یہ بات آج کامرس اور صنعت و ریلوے کےمرکزی وزیر جناب پیوش گوئل کے ہمراہ ایک کرٹین ریزر تقریب سے مشترکہ طور پر خطاب کرتے ہوئے کہی۔ یہ تقریب انڈیا انٹر نیشنل کوآپریٹیو ٹریڈ فیئر  کے اعلان کے لئے تھی۔ یہ تجارتی میلہ اکتوبر 2019 میں نئی دلی کے پرگتی میدان میں لگایا جائے گا۔ جناب تومر نے کہا کہ یہ میلہ امداد باہمی کے اداروں کو اپنی مصنوعات وسیع طور پر پیش کرنے کا موقع فراہم کرے گا۔ زراعت کے وزیر مملکت جناب کیلاش چودھری ،سنجے اگروال اور زراعت اور کسانوں کی بہبود کی وزارت کے دیگر سینئر عہدیدار اس موقع پر موجود تھے۔
اس موقع پر تقریب کرتے ہوئے کامرس اور صنعت اور ریلوے کے مرکزی وزیر جناب پیوش گوئل نے کہا کہ حکومت ملک کے کسانوں کی بہتری کے لئے عہد بستہ ہے۔ اور کامرس اور زراعت کے درمیان تال میل اضافی قدر والی برآمدات کے کئی گنا مواقع پیدا کرتی ہے۔ جناب گوئل نے بتایا کہ تجارتی میلے میں قبائلیوں کے امداد باہم کے اداروں کو خصوصی رعایت دی جائے گی ۔ جناب گوئل نے کسانوں اور زراعت پر مبنی صنعتوں کو خود کفیل بنانے کی ضرورت کو اجاگر کیا۔ انہوں نے کہا کہ نئی حکومت کی تشکیل کے بعد زراعت اور کسانوں کی بہبود کے وزیر جناب نریندر سنگھ تومر کے ساتھ تین مرتبہ صلاح و مشورہ کیا گیا ہے۔ اور دونوں وزیروں نے 2024 سے 2025 تک زرعی برآمدات کو 2 لاکھ 75 ہزار کروڑ سے بڑھا کر سات لاکھ کروڑ کرنے کا ایک فریم ورک تیار کرنے کا عہد کیا ہے۔ جناب پیوش گوئل نے یہ بھی اعلان کیا کہ امداد باہمی کے سیکٹر کے لئے برآمدات کے فروخت کا ایک فورم بھارت میں ایک ایکسچینج پلیٹ فارم کے طور پر قائم کیا جائے گا۔
11اکتوبر سے 13 اکتوبر 2019 تک تین روزہ تقریب میں بھارت کے امدادی باہمی کے اداروں اور بین الاقوامی امداد باہمی کی تنظیموں کی بڑی تعداد میں شرکت کی امید ہے۔ امداد باہمی کا سیکٹر زرعی برآمدات کو2022 تک موجودہ 30 ارب ڈالر سے دوگنا کر کے 60 ارب ڈالر کرنے میں بڑا رول ادا کر سکتا ہے۔
تجارتی میلے کا مقصد ملک اور بیرون ملک میں امدادی باہمی کے اداروں کے ساتھ تجارت کو فروغ دینا اور دیہی اور زرعی خوشحالی میں اضافہ کرنا ہے۔
زراعت اور کسانوں کی بہبود کے مرکزی وزیر جناب نریندر سنگھ تومر نے کامرس اور صنعت کے مرکزی وزیر جناب پیوش گوئل اور زراعت کے وزیر مملکت جناب کیلاش چودھری کے ساتھ آئی آئی سی ٹی ایف کا ایک لوگو اور معلوماتی کتابچہ بھی جاری کیا۔ آئی آئی سی ٹی ایف 11 سے 13 اکتوبر 2019 کو نئی دلی میں پرگتی میدان میں لگایا جائے گا۔
U. No. 2765
(Visitor Counter : 35
وزارت دفاع
دفاعی سیکٹر میں میک ان انڈیا
نئی دہلی، 4 مارچ 2020، دفاع کے وزیر مملکت جناب شری پد نائک نے آج لوک سبھامیں رکن پارلیمنٹ ڈاکٹر کلا ندھی ویرا سوامی کے ذریعے پوچھے گئے ایک سوال کے تحریری جواب میں اطلاع فراہم کی کہ دفاعی مصنوعات کی پیداوار، مسلح افواج کی ضرورتوں کے مطابق کی جاتی ہے۔دفاعی سرکاری شعبے کی کمپنی / آرڈیننس فیکٹری بورڈ کے ذریعہ مینوفیکچرنگ کی جانے والی کچھ اہم مصنوعات / پلیٹ فارم میں 155 ایم ایم آرٹیلری گن سسٹم ‘‘دھنش’’، لائٹ کامبیٹ ایئر کرافٹ ‘تیجس’، ڈونیئر ڈو۔ 228، ایڈوانس لائٹ ہیلی کاپٹر  زمین سے فضا میں مار کرنے والا میزائل نظام ‘آکاش’ حملے کرنے والی آبدوز ‘آئی این ایس کلوری’، ‘آئی این ایس چنئی’ ‘اینٹی سبمرین وار فیئر کوروِٹ’، واٹر جٹ فاسٹ اٹیک کرافٹس ، آفشور پٹرول ویسلس ، ورونسترا ہیوی ویٹ ٹورپیڈو وغیرہ ہیں۔
دفاعی پیداوار کے محکمے کے ذریعہ جاری کردہ اتھورائزیشن / لائسنس اور دفاعی سیکٹر کی سرکاری کمپنیوں/ او ایف بی کے ذریعہ اصل برآمدات کی بنیاد پر کچھ اہم برآمداتی اشیا فاسٹ پٹرول ویسلس، ساحلی نگرانی نظام ، لائٹ ویٹ ٹورپیڈوس، ڈو ۔ 228 ایئر کرافٹ، پہیہ والی انفینٹری بردار، لائٹ اسپیشلسٹ وہیکل، مائن پروٹیکٹیڈ وہیکل، پیسیو نائٹ سائٹ، بیلٹ فیلڈ سرویلانس راڈار ایکسٹینڈڈ رینج، انٹی گریٹڈ انٹی سبمیرین وارفیئر، لائٹ ویٹ ٹورپیڈو لانچر اینڈ پارٹس، زین ایڈوانسڈ ویپن سیمولیٹر، پرسنل پروٹیٹیو آئٹم، 155 ایم ایم آرٹیلری گن ایمیونیشن، چھوٹے ہتھیار اور گولہ بارود وغیرہ ہیں۔
گھریلو دفاعی آلات کی پیداوار کے لئے اہداف مسلح افواج کی ضرورتوں کے مطابق مقرر کئے جاتے ہیں۔مسلح افواج متعدد گھریلو اور غیر ملکی ونڈروں سے خطرے کا اندازہ لگاکر ، آپریشنل چیلنجز اور ٹکنالوجیکل تبدیلیوں کی بنیاد پر دفاعی آلات کی خریداری کرتی ہے تاکہ مسلح افواج کو تمام سکیورٹی چیلنجوں سے نمٹنے کے لئے پوری طرح تیار رکھا جاسکے گا۔
۔۔۔۔۔۔۔۔۔۔۔
م ن۔م ع۔ن ا۔
U- 1036
(Visitor Counter : 62
مکانات اور شہری غریبی کے خاتمے کی وزارت
پی ایم اے وائی  کے تحت اب تک مجموعی طور پر منظور کئے گئے مکانوں کی تعداد 88 لاکھ سے تجاوز کر گئی ہے
نئی دہلی، 30 اگست / ہاؤسنگ اور شہری امور کی وزارت کے سکریٹری جناب درگا شنکر مشرا کی صدارت میں سی ایس ایم سی کی 46 ویں میٹنگ میں مجموعی طور پر 15109 کروڑ روپئے کی سرمایہ کاری کے ساتھ 2.99 لاکھ مکانوں کی تعمیر کے لئے 10 ریاستوں کے 865 تجاویز کو منظوری دے دی ہے ۔ مرکزی امداد کے طور پر حکومتِ ہند کی طرف سے 4482 کروڑ روپئے دیئے جائیں گے ، جس کی تفصیل مندرجہ ذیل ہے :
ا
ریاست اتر پردیش نے 45770 مکانوں کی تعمیر کے لئے 149 تجاویز پیش کی ہیں ، جس کے ساتھ ریاست میں پی ایم اے وائی  کے تحت بننے والے مکانوں کی تعداد 13.96 لاکھ ہو جائے گی ، جو سبھی ریاستوں اور مرکز کے زیر انتظام علاقوں میں سب سے زیادہ تعداد ہے ۔ ریاست آندھرا پردیش کو ، جس نے سی ایس ایم سی میں شرکت نہیں کی ، پی ایم اے وائی  کے تحت 12.48 لاکھ مکانوں کی منظوری حاصل ہے ۔
مہاراشٹر نے 1.23 لاکھ مکانوں کی تعمیر کے لئے 62 تجاویز پیش کی ہیں ، جو سی ایس اے سی میٹنگ میں شرکت کرنےو الی 10 ریاستوں میں سب سے زیادہ ہیں ۔ تازہ تجاویزکے ساتھ اب ریاست میں منظور شدہ مکانوں کی تعداد 11.20 لاکھ ہو جائے گی ، جو سبھی ریاستوں اور مرکز کے زیر انتظام علاقوں میں تیسری سب سے بڑی تعداد ہے ۔ مذکورہ بالا تازہ تجاویز کی منظوری کے ساتھ پی ایم اے وائی  کے تحت منظور شدہ مکانوں کی مجموعی تعداد اب 88.16 لاکھ پہنچ گئی ہے ، جو 1.12 کروڑ روپئے کی مانگ کو پورا کرنے کے لئے تعمیر کی جا رہی ہے ۔
U. No. 3966
(Visitor Counter : 57
وزارت دفاع
بھارتی بحریہ کے جہازوں کاکمبوڈیا کی بندرگاہ سیہانوک ولے کاسفر
بحری تعاون کو مستحکم کرکے دونوں ملکوں کے درمیان دوستی کے رشتوں کو مستحکم کرنے میں مدد ملے گی
آسیان ملکوں میں بھارتی بحریہ کی تعیناتی دوستی کو مستحکم کرنے کاایک حصہ ہے
آسیان ملکوں میں بھارتیہ بحریہ کی تعیناتی کے حصے کے طور پر ہندوستانی بحری جہاز دہلی اور ست پورہ فلیگ آفیسر کمانڈنگ ایسٹرن فرنٹ ریئرایڈمیرل گر چرن سنگھ کی کمان میں11 سے 14 مئی 2023 تک کمبوڈیا کی بندرگاہ سنہانوک ولے کے دورے پرہے۔ یہ پورٹ کمبوڈیا کی سلطنت بھارت کے خوشگوار رشتو ں کو ظاہر کرتا ہے۔
پورٹ کال کے دوران دونوں ملکوں کی بحریہ کاعملہ پیشہ ورانہ طور پر بات چیت کرنے کے علاوہ ڈیک کا دورہ کرے گا اور کھیلوں کے شعبے میں تبادلہ کرے گا، اس کا مقصد آپسی مفاہمت اورانٹرآپریبلٹی کوبڑھانا ہے ۔
آئی ا ین ایس دہلی ہندوستان میں ایسا پہلا جہاز ہے جس میں گائڈیڈ میزائل ڈسٹرائر نصب ہیں، ا سے ملک میں ہی تیار کیا گیا ہے اور آئی این ایس ست پورہ بھی کثیر مقصدی جہاز ہے جسے ہندوستان میں ہی تیار کیا گیا ہے ۔ دونوں جہاز جدید ہتھیاروں اور سینسر سے لیس ہیں اور ملٹی رول ہیلی کاپٹرس لےجاسکتے ہیں ، اس کے علاوہ دونوں جہاں ہندوستان کے جدید جہاز کے ڈیزائن اور جہاز سازی کی صلاحیتوں کا ایک ثبوت ہیں ۔
ہندوستان بحریہ کےجہازوں کے دورےکامقصد دونوں ملکوں کے درمیان دوستی کے موجودہ رشتوں کو اور زیادہ مضبوط کرنا ہے اور یہ مضبو ط رشتے بحری تعاون کو مستحکم کرکے ہی کئے جاسکتے ہیں۔
کوئلے کی وزارت
کوئلے کی پیداواری صلاحت میں اضافہ کے ہدف کو حاصل کرنے کے لئے حکومت کی جانب سے اٹھائے گئے اقدامات
نئی دہلی،11؍فروری: کوئلہ کی پیداواری صلاحیت میں اضافہ کے ہدف کے حصول کے لئے حکومت نے مندرجہ ذیل اقدامات کئے ہیں:
1. واحد ونڈو کلیئرینس سسٹم شروع کیا گیا ہے۔
2. کان کنی کے منصوبے کی منظوری اور منظوری کے لئے رہنما اصولوں کو آسان بنایا گیا ہے۔
3. کوئلہ کی کانوں کی تجارتی فروخت کے لئے کوئلے کی کانوں کی نیلامی شروع ہوئی۔
4. ماضی میں مختص کوئلے کی کانوں کا باقاعدہ جائزہ اور نگرانی۔
5. کوئلہ کی کانوں کو جلد مختص کرنے کے لئے ریاست کے سکریٹری  اور متعلقہ چیف سکریٹری کی سربراہی میں مانیٹرنگ کمیٹی کے اجلاسوں کا انعقاد۔
6. انخلاء کی استعداد اور صلاحیت میں بہتری اور نئی ریلوے لائنوں کی تعمیر۔
7. صاف کوئلہ کی پیداوار میں اضافہ کے لئے نئی واشریز کا قیام۔
مذکورہ بالا کے علاوہ ، کول انڈیا لمیٹڈ نے مندرجہ ذیل خصوصی اقدامات بھی کئے ہیں۔
-iنئے اور توسیعی پی آر کی منظوری کے ذریعہ صلاحیت میں اضافہ۔
-ii ای آئی اے 2006 کی شق 6  کے تحت ای سی میں خصوصی ڈسپنسیشن کے ذریعہ صلاحیت میں اضافہ۔
-iii او سی پیچیز اورحاشیہ والی اسکیموں کے ذریعہ صلاحیت میں اضافہ کرنا۔
-iv ایم ڈی اوکی تعیناتی کے ذریعے صلاحیت میں اضافہ
-v او سی کانوں میں جدید ترین ٹکنالوجی کا استعمال
-vi جہاں بھی ممکن ہو یو جی کانوں میں ماس پروڈکشن ٹکنالوجی  کا استعمال۔
-vii غیر جنگلاتی اراضی پر قبضہ ، جنگلات کی زمین میں تبدیلی اور رکاوٹوں پر قابو پانے کے لئے دیگرقوانین کی منظوری کے ذریعہ ہر سطح پر تمام کوششیں جاری ہیں۔
یہ معلومات گذشتہ روز لوک سبھا میں ایک تحریری جواب میں کوئلہ کے مرکزی وزیر جناب پرہلاد جوشی نے دی۔
۔۔۔۔۔۔۔۔۔۔۔۔۔۔۔۔۔۔


U-1441
(Visitor Counter : 136
کیمیکلز اور فرٹیلائزر کی وزارت
میوکور مائیکوسس سے لڑنے کے لئےحکومت نےایمفوٹریسین- بی کی پیداوار میں اضافے کی غرض سے اقدامات کئے
نئی دہلی، 12/مئی- 1202 ۔
کچھ ریاستوں میں ایمفو ٹریسین- بی کی مانگ میں اچانک زبردست اضافہ دیکھا گیا ہے یہ دوا کووڈ کے بعد میں پیدا ہونے والی بیماری میوکور مائیکو سس سے متاثرہ مریضوں کے علاج کے لئے اکثر معالجین کے ذریعہ تجویز کی جارہی ہے۔اس بنا پر ہندوستان کی حکومت اس دوا کی پیداوار میں اضافہ کرنے کے لئے اس کے بنانے والوں کے ساتھ بات چیت میں مصروف ہے۔اس دوا کی اضافی برآمد اور اندرون ملک اس کی پیداوار میں اضافے کی وجہ سے اس کی سپلائی کی صورت حال میں بہتری آنے کی توقع کی جارہی ہے۔
مینو فیکچروں/ برآمد کاروں کے پاس موجود اس دوا کے اسٹاک کی صورتحال اور ایمفو ٹریسین-بی کی مانگ میں اضافے کا جائزہ لینے کے بعد دوا سازی کے محکمے نے 11 مئی 2021 کو متوقع سپلائی کی بنیاد پر ریاستوں/ مرکز کے زیر انتظام علاقوں کے لئے اس دوا کو مختص کردیا اور 10 مئی سے 31 مئی 2021 تک یہ دوا فراہم کرائی جاتی رہے گی۔ریاستوں سے درخواست کی گئی ہے کہ وہ ایک ایسے میکانزم پر عمل کریں جس کے ذریعہ سرکاری اور پرائیویٹ اسپتالوں اور صحت کی دیکھ بھال کرنے والی ایجنسیوں کے درمیان اس دوا کی منصفانہ تقسیم اور سپلائی کو یقینی بنایا جاسکے۔ریاستوں سے یہ بھی درخواست کی گئی ہے کہ وہ پوائنٹ آف کانٹیکٹ کی اپنے یہاں تشہیر کریں تاکہ اس مختص کردہ دوا کو پرائیویٹ اور سرکاری اسپتال حاصل کرسکیں۔ اس کے علاوہ ریاستوں سے یہ درخواست بھی کی گئی کہ جو اسٹاک پہلے ہی سپلائی کیا جاچکا ہے اور جو اسٹاک ابھی مختص کیا گیا ہے اس کا بہت صحیح طریقے سے استعمال کیاجائے۔سپلائی کے انتظامات کی نگرانی نیشنل فرما سٹیکلز پرائسنگ اتھاریٹی کے ذریعہ کی جائے گی۔
ملک اس وقت کووڈ-19 وبا کی ایک شدید ترین لہر کے دور سے گزر رہا ہے اور ملک کے مختلف حصے اس سے بری طرح متاثر ہوئے ہیں۔ہندوستان کی حکومت کووڈ کے علاج میں کام آنے والی ضروری دواؤں کی سپلائی کو بڑھانے اور ایک منصفانہ اور شفاف انداز میں انہیں ریاستی حکومتوں او رمرکز کے زیر انتظام علاقوں کے لئے دستیاب کرانے کے لئے مسلسل کام کررہی ہیں۔
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 216.17 کروڑکووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 19,61,896 ٹیکے لگائے گئے۔
ہندوستان میں سردست زیر علاج مریضوں کی تعداد 46,748 ہے۔
فی الحال زیر علاج مریضوں کی شرح 0. 1 فیصد ہے۔
سردست ملک میں شفایابی کی شرح 98.71 فیصد ہے۔
گزشتہ 24 گھنٹوں کے دوران 5,916مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,39,47,756 ہوگئی ہے۔
پچھلے 24 گھنٹوں کے دوران 6,298 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((1.89 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 89.09 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 3,33,964 ٹیسٹ کئے گئے۔
امور صارفین، خوراک اور عوامی تقسیم کی وزارت
صارفین کی شکایات کے آن لائن ازالے کے لیے 7 ستمبر 2020 کو صارفین تنازعات کے ازالے کے قومی کمیشن میں ای – داخل پورٹل کا آغاز کیا ہے جس میں 15 ریاستوں اور مرکز کے زیر انتظام علاقوں میں کارکردگی شروع کر دی ہے
کل 444 مقامات کو شامل کیا گیا ہے ، جن میں این سی ڈی آر سی ، ریاستی کمیشن اور ضلع کمیشن شامل ہے
صارفین کی شکایات کو داخل کرنے کا عمل ای داخل پورٹل کے ذریعے آسان اور سادہ بنایا گیا ہے
نئی دہلی، 26فروری، 2021/ صارفین کی شکایات کے ازالے کے لیے ای – داخل پورٹل اب 15 ریاستوں اور مرکز کے زیر انتظام علاقوں میں کام کاج کرنے لگا ہے۔ صارفین کا امور کا محکمہ ریاستوں پر سرگرمی سے نظر رکھے ہوئے ہے کہ وہ اپنے یہاں ای فائلنگ پورٹل کا آغاز کریں۔
صارفین کے تحفظ کے قانون 2019 میں جسے 20 جولائی 2020 کو نافذ کیا گیا گیا تھا ، یہ سہولت رکھی گئی ہے کہ صارفین کے کمیشن میں صارفین کی شکایات کی ای فائلنگ کی جا سکتی ہے اور کل شکایات داخل کرنے کی فیس آن لائن ادا کی جا سکتی ہے “edaakhil.nic.in” نام کی ، صارفین کی شکایات کی ای فائلنگ کی ایک ویب ایپلی کیشن اس مقصد کے لیے این آئی سی نے تیار کی ہے۔ اس سافٹ ویئر میں ای – نوٹس ، کیس ڈاکیومینٹ ڈاؤن لوڈ لنک اور وی سی ہیئرنگ لنک اور اپوزٹ پارٹی کی طرف سے دیئے گیے تحریری جواب ، شکایات کنندہ کی طرف سے اضافی شکایت اور ایس ایم ایس یا ای میل کے ذریعے ہوشیار کیے جانے جیسی بہت سی سہولیات رکھی گئی ہیں۔
ای – داخل پورٹل سے صارفین اور ان کے وکیلوں کو بااختیار بنایا گیا ہے کہ وہ درکار فیس کی ادائیگی کے ساتھ صارفین کی شکایات ازالے کے مقصد سے کہیں سے بھی آن لائن داخل کر سکیں۔
ای فائلنگ کے لیے دیہی صارفین کو سہولت دینے کےلیے کامن سروس سینٹر کو داخل پورٹل سے مربوط کرنے کا فیصلہ بھی کیا گیا ہے۔ اس پورٹل کو سی ایس ای سی سے مربوط کرنے کا کام ابھی جاری ہے۔
صارفین کے تنازعات کے ازالے سے متعلق قومی کمیشن نے ای – فائلنگ 7 ستمبر 2020 سے شروع کی تھی ، دلی پہلی ریاست ہے جس میں اسے 8 ستمبر 2020 کو لاگو کیا تھا۔ بعد میں مہاراشٹر ، انڈمان و نکوبار جزیروں ، بہار، چھتیس گڑھ، جھارکھنڈ، گجرات ، چنڈی گڑھ ، آندھرا پردیش، اڈیشہ، اتر پردیش، مدھیہ پردیش، پنجاب، کرناٹک اور ہریانہ نے اپنے اپنے یہاں اسے لاگو کیا تھا۔
صارفین کے امور کا محکمہ ای – فائلنگ کی شروعات کے لیے ریاستوں اور مرکز کے زیر انتظام علاقوں پر نظر رکھے ہوئے ہے۔ این سی ڈی آر سی ، ریاستی کمیشن اور ضلع کمیشن سمیت 444 مقامات پر یہ سہولت شروع کی گئی ہے۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
26.02.2021
U –1975
(Visitor Counter : 131